පහළ වායුගෝලයේ පවතින කැළඹිලි තත්ත්වය ඉදිරි දින කිහිපය තුළ දිවයිනේ කාලගුණයට බලපෑම් කරනු ඇති බවට කාලගුණ විද්‍යා දෙපාර්තමේන්තුව නිවේදනය කරනවා.දිවයිනේ බොහෝ ප්‍රදේශවල විශේෂයෙන් සවස කාලයේ දී හෝ රාත්‍රී කාලයේ දී වැසි හෝ ගිගිරුම් සහිත වැසි ඇති විය හැකියි.බස්නාහිර, දකුණු, සබරගමු සහ මධ්‍යම පළාත්වල ඇතැම් ස්ථානවලට මි.මී 100ට වැඩි තද වැසි ඇති විය හැකි බව කාලගුණ විද්‍යා දෙපාර්තමේන්තු නිවේදන්‍යේ දැක්වෙනවා.බස්නාහිර සහ දකුණු වෙරළබඩ ප්‍රදේශවල උදෑසන කලයේ දී වැසි ඇති විය හැකි අතර, ගිගුරුම් සහිත වැසි සමඟ ඇතිවිය හැකි තාවකාලික තද සුළංවලින් හා අකුණු මඟින් සිදු වෙන අනතුරු වළක්වා ගන්න ලෙසයි කාලගුණ විද්‍යා දෙපාර්තමේන්තුව ජනතාවගෙන් ඉල්ලා සිටින්නේ.